बेरोजगार युवाओं के लिए प्लेसमेंट कैंप आज
रायपुर | बेरोजगार युवाओं को निजी कंपनियों में रोजगार दिलाने के लिए जिला रोजगार एवं स्वरोजगार मार्गदर्शन केंद्र की ओर से 6 मार्च को प्लेसमेंट कैंप का आयोजन किया जा रहा है। केंद्र के उपसंचालक ने बताया कि रोजगार कार्यालय पुराना पुलिस मुख्यालय परिसर, राजभवन के पास सुबह 11 से दोपहर 3 बजे तक कैंप आयोजित होगा। आईटीएम विवि एवं बेला रोजगार एवं हेल्थ कंपनी की ओर से लगभग 857 तकनीकी एवं गैर तकनीकी पदों में भर्ती के लिए साक्षात्कार का आयोजन किया जाएगा। इसमें ऐसे शिक्षित बेरोजगार आवेदक शामिल हो सकते हैं जो 8वीं, 10वीं, 12वीं, स्नातक, आईटीआई एवं फार्मेसी में डिप्लोमा व बेचलर डिग्री के साथ उत्तीर्ण हो।
hin_Deva hin_Deva